EkBass/fiwiki-20250220-pages-articles huggingface dataset:
Kalevan kisat 2013

Kalevan kisat 2013 eli yleisurheilun Suomen-mestaruuskilpailut järjestettiin 25.–28. heinäkuuta 2013 Vaasassa. Kilpailuihin osallistui 705 urheilijaa. 25. heinäkuuta järjestettävät kävelykilpailut käytiin Vaasan keskustan kaduilla. Muissa lajeissa kilpailtiin Kaarlen kentällä. Kaikkiaan kisat olivat 112:nnet ja neljännet Vaasassa. Järjestäjäseurat olivat Vasa Idrottssällskap, Vaasan Vasama, IF Femman, Vaasan Toverit ja Palosaaren Urheiluseura. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * Kalevan kisat – Vaasa 2013 **Aikataulu * Vaasan Kalevan kisojen tulospalvelu === Viitteet === Luokka:Kalevan kisat Luokka:Vaasan urheilutapahtumat Luokka:Vuoden 2013 yleisurheilu
Vakka-Suomi

Vakka-Suomi on Varsinais-Suomen länsiosassa sijaitseva maantieteellinen alue. Vakka-Suomen alueen nykyisiä kuntia ovat Kustavi, Laitila, Mynämäki, Pyhäranta, Taivassalo, Uusikaupunki ja Vehmaa. Näistä Uusikaupunki ja Laitila ovat kaupunkeja. Vakka-Suomen maantieteellinen alue on jonkin verran laajempi kuin Vakka-Suomen seutukunta. Aiemmin Vakka-Suomen seutukuntaan kuuluneet Mynämäki ja siihen liitetty Mietoinen ovat nykyään osa Turun seutukuntaa. Nimi Vakka-Suomi viittaa alueella muinoin kukoistaneeseen kotiteollisuuden alaan: vakkojen ja kousien valmistamiseen.Yleistä Uudenkaupungin historiasta | Uusikaupunki.fi Tämä elinkeino sai alueella merkitystä jo keskiajalla, ja sen tuotteita vietiin ulkomaillekin. == Kunnat == * Kustavi * Laitila * Mynämäki1 ** Karjala Tl ** Mietoinen * Pyhäranta * Taivassalo * Uusikaupunki ** Kalanti ** Lokalahti ** Pyhämaa ** Uudenkaupungin maalaiskunta2 * Vehmaa * 1 Mynämäen vanha vaakuna; kuntaliitoksen yhteydessä 2007 Mynämäki siirtyi käyttämään Mietoisten vaakunaa. * 2 Epävirallinen perinnevaakuna; Uudenkaupungin maalaiskunnalla ei ollut vahvistettua vaakunaa. ==Kulttuuri== ===Vakka-Suomen vaakuna=== Vakka-Suomessa on käytössä vanha, epävirallinen seutuvaakuna. Vaakunaa on käytetty kuntien yhteisten hankkeiden ja organisaatioiden yhteydessä. Vaakuna muistuttaa jonkin verran Kalannin vaakunaa, joka oli käytössä vuosina 1951–1992, kunnes Kalanti liitettiin Uuteenkaupunkiin. Vakka-Suomen vaakunassa on kuvattu puuesine, jonka arvellaan viittaavan alueella historiassa kukoistaneeseen vakkojen ja muiden puuesineiden valmistukseen. Vaakunan aallot kuvaavat alueen laajoja merenrantoja ja myös Sirppujokea, joka yhdistää sisämaata mereen ja on ollut historiassa tärkeä kulkureitti. ===Media=== Vakka-Suomen alueella ilmestyviä sanomalehtiä ovat Uudessakaupungissa ilmestyvä Uudenkaupungin Sanomat, Laitilassa ilmestyvä Laitilan Sanomat ja Uudessakaupungissa ilmestyvä Vakka-Suomen Sanomat, joka sisältää uutisia Askaisten, Kustavin, Lemun, Maskun, Mynämäen, Nousiaisten, Taivassalon, Vehmaan ja Velkuan tapahtumista. Lisäksi alueella ilmestyy kaupunkilehti Vakka-Suomen Aluesanomat. ===Murre=== Vakka-Suomessa elää muun Varsinais-Suomen tavoin vahva paikallinen murre, joka kuuluu lounaismurteiden ryhmään. Murretta on tehnyt tunnetuksi laitilalainen runoilija Heli Laaksonen. ==Lähteet== ===Kirjallisuutta=== * * ===Viitteet=== ==Aiheesta muualla== * "Polut kulttuurimaisemaan" -EU-hanke: Vakka-Suomen kulttuurimaisema * Vakka-Suomen paikkatietopalvelu * ymparisto.fi: Vakka-Suomen vesistöalue ;Alueen sanomalehdet * Laitilan Sanomat * Uudenkaupungin Sanomat * Vakka-Suomen Sanomat Luokka:Varsinais-Suomi Luokka:Maakuntien osat
Matthias U Shwe

Matthias U Shwe (1. joulukuuta 1943 – 12. elokuuta 2021) oli myanmarilainen roomalaiskatolinen arkkipiispa. Hänet vihittiin papiksi Taunggyin hiippakuntaan 12. huhtikuuta 1969 ja nimitettiin sen vihkipiispaksi sekä Uzipparin titulaaripiispaksi 20. joulukuuta 1979. Piispaksi vihkiminen seurasi 13. joulukuuta 1980. Pääkonsekraattorina toimi John Baptist Gobbato, jota avustivat Gabriel Thohey Mahn-Gaby, Sebastian U Shwe Yauk ja Paul Zingtung Grawng.Catholic-Hierarchy.org: Archbishop Matthias U Shwe U Shwe sai 18. joulukuuta 1989 nimityksen Taunggyin piispaksi ja 17. tammikuuta 1998 hiippakunnan arkkihiippakunnaksi korottamisen yhteydessä sen arkkipiispaksi. == Lähteet == Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1943 syntyneet Luokka:Vuonna 2021 kuolleet
Joseph Pibul Visitnondachai

Joseph Pibul Visitnondachai (; s. 1. kesäkuuta 1946) on thaimaalainen roomalaiskatolinen piispa. Hänet vihki papiksi Bangkokin arkkihiippakuntaan Michael Michai Kitbunchu 17. maaliskuuta 1974. Hänet nimitettiin Nakhon Sawanin hiippakunnan johtoon 19. kesäkuuta 2009, ja piispaksi vihkiminen seurasi 12. syyskuuta. Pääkonsekraattorina toimi Kitbunchu, jota avustivat Salvatore Pennacchio ja Francis Xavier Kriengsak Kovithavanij.Catholic- Hierarchy.org: Bishop Joseph Pibul Visitnondachai == Lähteet == Luokka:Thaimaalaiset katoliset piispat Luokka:Vuonna 1946 syntyneet Luokka:Elävät henkilöt
Sebastian U Shwe Yauk

Sebastian U Shwe Yauk (18. tammikuuta 1918 – 13. heinäkuuta 1988) oli myanmarilainen roomalaiskatolinen piispa. Hänet vihittiin papiksi 22. joulukuuta 1946 ja nimitettiin Toungoon hiippakunnan johtoon 21. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.Catholic-Hierarchy.org: Bishop Sebastian U Shwe Yauk U Shwe Yauk osallistui Vatikaanin toiseen kirkolliskokoukseen. Hän kuoli 70-vuotiaana virassa. == Lähteet == Luokka:Myanmarilaiset katoliset piispat Luokka:Vuonna 1918 syntyneet Luokka:Vuonna 1988 kuolleet
He Chong

He Chong (s. 10. kesäkuuta 1987 Zhanjiang, Guangdong) on kiinalainen uimahyppyjen olympiavoittaja ja moninkertainen maailmanmestari. He Chong voitti Pekingin olympialaisissa 2008 kultaa 3 metrin ponnahduslautahypyissä. Neljä vuotta myöhemmin Lontoon olympialaisissa hän saavutti samassa lajissa pronssia. MM-kilpailuissa hän on voittanut henkilökohtaisen kultamitalin vuosina 2009, 2011 ja 2013 sekä parikilpailun kultamitalin vuosina 2005 (parina Wang Feng) ja 2013 (parina Qin Kai). == Lähteet == * http://2008teamchina.olympic.cn/index.php/personview/personsen/749 * MM- tulokset 2011 * Olympiatulokset 2012 * MM-tulokset 2013 Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1987 syntyneet Luokka:Elävät henkilöt
Charles Maung Bo

Charles Maung Bo (s. 29. lokakuuta 1948) on myanmarilainen roomalaiskatolinen arkkipiispa ja kardinaali. Hänet vihittiin salesiaanien papiksi 9. huhtikuuta 1976 ja nimitettiin Lashion prefektiksi 16. toukokuuta 1986, sitten sen piispaksi 7. heinäkuuta 1990. Alphonse U Than Aung konsekroi Bon 16. joulukuuta 1990 Abraham Thanin ja Paul Zingtung Grawngin avustamana. Hänet ylennettiin kardinaaliksi vuonna 2015.Catholic-Hierarchy.org: Charles Maung Cardinal Bo, S.D.B. Bo sai 13. maaliskuuta 1996 nimityksen Patheinin piispaksi ja 15. toukokuuta 2003 Yangonin arkkipiispaksi, jonka virkaan hänet asetettiin 7. kesäkuuta. == Lähteet == Luokka:Myanmarilaiset kardinaalit Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Aloysius Moses U Ba Khim

Aloysius Moses U Ba Khim (20. joulukuuta 1907 – 10. lokakuuta 1978) oli myanmarilainen roomalaiskatolinen arkkipiispa. Hänet vihittiin papiksi 24. lokakuuta 1937 ja nimitettiin Mandalayn arkkihiippakunnan johtoon 9. elokuuta 1965. Piispaksi vihkiminen seurasi 21. marraskuuta. Pääkonsekraattorina toimi Victor Bazin, jota avustivat Fernando Guercilena ja John James Howe.Catholic- Hierarchy.org: Archbishop Aloysius Moses U Ba Khim U Ba Khim kuoli 70-vuotiaana virassa. == Lähteet == Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1907 syntyneet Luokka:Vuonna 1978 kuolleet
Nicholas Mang Thang

Nicholas Mang Thang (s. 18. toukokuuta 1943) on myanmarilainen roomalaiskatolinen arkkipiispa. Hänet vihittiin papiksi Mandalayn arkkihiippakuntaan 28. maaliskuuta 1973 ja nimitettiin sen vihkipiispaksi sekä Flenucletan titulaaripiispaksi 21. kesäkuuta 1988. Piispaksi vihkiminen seurasi 15. tammikuuta 1989. Pääkonsekraattorina toimi Alphonse U Than Aung, jota avustivat John Gabriel ja Gregory Taik Maung.Catholic-Hierarchy.org: Archbishop Nicholas Mang Thang Mang Thang sai 21. marraskuuta 1992 nimityksen Hakhan piispaksi. 30. marraskuuta 2011 hänet nimitettiin Mandalayn koadjuuttoriarkkipiispaksi, ja hän jäi samalla myös Hakhan hiippakuntaan apostolisena hallitsijana. == Lähteet == Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1943 syntyneet Luokka:Elävät henkilöt
Peter Hla

Peter Hla (s. 15. tammikuuta 1952) on myanmarilainen roomalaiskatolinen piispa. Hänet vihittiin papiksi Taunggyin hiippakuntaan (vuodesta 1998 arkkihiippakunta) 8. maaliskuuta 1981 ja nimitettiin sen vihkipiispaksi sekä Castellum in Numidian titulaaripiispaksi 13. maaliskuuta 2001. Piispaksi vihkiminen seurasi 15. joulukuuta. Pääkonsekraattorina toimi Adriano Bernardini, jota avustivat Matthias U Shwe ja Abraham Than.Catholic- Hierarchy.org: Bishop Peter Hla Hla sai 15. joulukuuta 2005 nimityksen Pekhonin piispaksi. == Lähteet == Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1952 syntyneet Luokka:Elävät henkilöt
Land of the Rising Sun

Land of the Rising Sun () oli vuosina 1967–1970 toimineen Nigeriasta eronneen Biafran valtion kansallislaulu. Sen sanoitus oli Nigerian entisen presidentin Nnamdi Azikiwen kirjoittama englanninkielinen runo ja sävelenä puolestaan Jean Sibeliuksen vuosina 1899–1900 säveltämä Finlandia-hymni.Nationalanthems.info Viitattu 24.7.2013. == Englanninkielinen alkuperäisteksti == : Land of the rising sun, we love and cherish, : Beloved homeland of our brave heroes; : We must defend our lives or we shall perish, : We shall protect our hearts from all our foes; : But if the price is death for all we hold dear, : Then let us die without a shred of fear. : Hail to Biafra, consecrated nation, : Oh fatherland, this be our solemn pledge: : Defending thee shall be a dedication, : Spilling our blood we’ll count a privilege; : The waving standard which emboldens the free : Shall always be our flag of liberty. : We shall emerge triumphant from this ordeal, : And through the crucible unscathed we’ll pass; : When we are poised the wounds of battle to heal, : We shall remember those who died in mass; : Then shall our trumpets peal the glorious song : Of victory we scored o’er might and wrong. : Oh God, protect us from the hidden pitfall, : Guide all our movements lest we go astray; : Give us the strength to heed the humanist call: : ‘To give and not to count the cost" each day; : Bless those who rule to serve with resoluteness, : To make this clime a land of righteousness. == Lähteet == *Biafraland.com ===Viitteet=== Luokka:Biafra Luokka:Historialliset kansallislaulut
Basilio Athai

Basilio Athai (s. 22. heinäkuuta 1956) on myanmarilainen roomalaiskatolinen piispa. Hänet vihittiin papiksi 1. huhtikuuta 1984 ja nimitettiin Taunggyin arkkihiippakunnan vihkipiispaksi sekä Tasaccoran titulaaripiispaksi 28. kesäkuuta 2008. Piispaksi vihkiminen seurasi 18. marraskuuta. Pääkonsekraattorina toimi Salvatore Pennacchio, jota avustivat Matthias U Shwe ja Sotero Phamo Thein Myint.Catholic-Hierarchy.org: Bishop Basilio Athai == Lähteet == Luokka:Myanmarilaiset katoliset piispat Luokka:Vuonna 1956 syntyneet Luokka:Elävät henkilöt
Gregory Taik Maung

Gregory Taik Maung (s. 19. joulukuuta 1946) on myanmarilainen roomalaiskatolinen piispa. Hänet vihittiin papiksi Promen hiippakuntaan (vuodesta 1991 Pyay) 15. maaliskuuta 1975 ja nimitettiin sen vihkipiispaksi sekä Bocconian titulaaripiispaksi 8. marraskuuta 1984. Piispaksi vihkiminen seurasi 1. marraskuuta 1985. Pääkonsekraattorina toimi Alphonse U Than Aung, jota avustivat Matthias U Shwe ja Isaac Danu.Catholic-Hierarchy.org: Bishop Gregory Taik Maung Taik Maung erosi Pyayn vihkipiispan tehtävistä 16. heinäkuuta 2010. == Lähteet == Luokka:Myanmarilaiset katoliset piispat Luokka:Vuonna 1946 syntyneet Luokka:Elävät henkilöt
Isaac Danu

Isaac Danu (s. 9. maaliskuuta 1948) on myanmarilainen roomalaiskatolinen piispa. Hänet vihittiin papiksi Toungoon hiippakuntaan (vuodesta 1996 Taungngu) 6. huhtikuuta 1975 ja nimitettiin sen vihkipiispaksi sekä Bonustan titulaaripiispaksi 4. kesäkuuta 1984. Piispaksi vihkiminen seurasi 17. tammikuuta 1985. Pääkonsekraattorina toimi Sebastian U Shwe Yauk, jota avustivat Abraham Than ja Matthias U Shwe.Catholic-Hierarchy.org: Bishop Isaac Danu Danu sai 1. syyskuuta 1989 nimityksen Toungoon piispaksi. == Lähteet == Luokka:Myanmarilaiset katoliset piispat Luokka:Vuonna 1948 syntyneet Luokka:Elävät henkilöt
Itävaltalainen keittiö

Itävaltalainen keittiö on Itävallan historian myötä saanut paljon vaikutteita Euroopan muista ruokakulttuureista, etenkin Itävalta-Unkariin kuuluneista alueista.Römer 2001, s. 193. Itävaltalainen keittiö on sianlihapainotteinen. Itävaltalaiset syövät vuosittain noin 65 kiloa lihaa per henkilö ja siitä yli 60% on sianlihaaEntwicklung des Pro-Kopf-Verbrauches von Fleisch in Österreich . PDF. Viitattu 1.10.2016. Wieninleike (Wiener Schnitzel) on tunnettu itävaltalainen leivitetty vasikanleike.Römer 2001, s. 196–197. Myös riistaliha on Itävallassa suosittua, ja kauriita ja hirviä on maan laajoissa metsissä runsaasti.Römer 2001, s. 198. Wienin kaduilla on runsaasti makkarakioskeja, joissa on laajat valikoimat.Römer 2001, s. 205. Knöödeli on itävaltalainen ruokalaji, jossa taikinapyöryköiden sisällä voi olla täytteenä esimerkiksi lihaa tai hedelmiä.Römer 2001, s. 208. Pääkaupunki Wienin kahvilat herkkuineen ovat maailmankuuluja. Toista maailmansotaa edeltäneestä älymystön kahvilakulttuurista ei tosin enää ole paljon jäljellä, ja kahviloiden merkitys on nykyisin etupäässä turismissa. Eräs tunnettu wieniläinen kahvi on Melange, maitovaahdon kanssa tarjottava kahvi, jossa on yhtä paljon kahvia kuin kuumaa maitoakin.Römer 2001, s. 195. Tunnettuja wieniläisiä leivonnaisia ovat omenastruudeli (Apfelstrudel), linzintorttu (Linzer Torte) sekä rasvassa paistetut leivonnaiset, krapfenit.Römer 2001, s. 206–211. Suklaasta valmistettu sacherkakku on Itävallan tunnetuin kakku.Römer 2001, s. 213. Itävallan itäosissa viljellään viiniä. Etenkin maan valkoviinit ovat arvostettuja – hienoimpana niistä pidetään Rieslingiä. Yleisin rypälelajike on vihreä Grüner Veltliner.Römer 2001, s. 203. Stroh on itävaltalainen rommin kaltainen väkevä alkoholijuoma, joka kehitettiin siksi, että Itävallalla ei ollut siirtomaita, joissa voisi viljellä rommiin tarvittavaa sokeriruokoa. == Lähteet == * ===Viitteet=== == Aiheesta muualla == *
Sotero Phamo Thein Myint

Sotero Phamo Thein Myint (s. 23. marraskuuta 1943) on myanmarilainen roomalaiskatolinen piispa. Hänet vihittiin papiksi 18. maaliskuuta 1972 ja nimitettiin Loikawin hiippakunnan johtoon 14. marraskuuta 1988. Piispaksi vihkiminen seurasi 22. huhtikuuta 1989. Pääkonsekraattorina toimi John Baptist Gobbato, jota avustivat Isaac Danu ja Abraham Than.Catholic-Hierarchy.org: Bishop Sotero Phamo (Thein Myint) Phamo Thein Myint sai 30. syyskuuta 2002 lisäksi nimityksen Yangoonin arkkihiippakunnan apostoliseksi hallitsijaksi, jonka tehtävistä hän erosi 24. toukokuuta 2003. == Lähteet == Luokka:Myanmarilaiset katoliset piispat Luokka:Vuonna 1943 syntyneet Luokka:Elävät henkilöt
Jokibulbuli

Jokibulbuli (Pycnonotus nieuwenhuisii) on bulbulien heimoon kuuluva varpuslintu. Se on tavattu Bruneissa ja Indonesiassa, ja sen on kuvattu olevan hyvin harvinainen. Uhanalaisuusluokituksessa se on luokiteltu puutteellisesti tunnetuksi. == Lähteet == Luokka:Bulbulit
Filippiinienbulbuli

Filippiinienbulbuli (Pycnonotus urostictus) on bulbulien heimoon kuuluva varpuslintu. ==Levinneisyys== Filippiinienbulbulia tavataan Filippiineillä. Sen on kuvattu olevan melko yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Felix Lian Khen Thang

Felix Lian Khen Thang (s. 25. joulukuuta 1959) on myanmarilainen roomalaiskatolinen piispa. Hänet vihittiin papiksi Mandalayn arkkihiippakuntaan 23. helmikuuta 1990 ja inkardinoitiin Hakhan hiippakuntaan 21. marraskuuta 1992. Hänet nimitettiin Hakhan vihkipiispaksi sekä Fesseën titulaaripiispaksi 3. maaliskuuta 2006, ja piispaksi vihkiminen seurasi 6. toukokuuta. Pääkonsekraattorina toimi Salvatore Pennacchio, jota avustivat Paul Zingtung Grawng ja Nicholas Mang Thang.Catholic-Hierarchy.org: Bishop Felix Lian Khen Thang Lian Khen Thang sai 22. toukokuuta 2010 nimityksen Kalayn piispaksi, jonka virkaan hänet asetettiin 29. kesäkuuta. == Lähteet == Luokka:Myanmarilaiset katoliset piispat Luokka:Vuonna 1959 syntyneet Luokka:Elävät henkilöt
Keltatäpläbulbuli

Keltatäpläbulbuli (Pycnonotus bimaculatus) on bulbulien heimoon kuuluva varpuslintu. ==Levinneisyys== Keltatäpläbulbulia tavataan Indonesiassa, Sumatran keskiosien ja Jaavan länsi- ja keskiosien vuoristoista Balille. Sen on kuvattu olevan paikallisesti yleinen, mutta sen kannan arvioidaan olevan kohtalaisen nopeasti heikentynyt, minkä takia Kansainvälinen luonnonsuojeluliitto luokittelee sen silmälläpidettäväksi. ==Lähteet== Luokka:Bulbulit
Keltaviirubulbuli

Keltaviirubulbuli (Pycnonotus finlaysoni) on bulbulien heimoon kuuluva varpuslintu. ==Levinneisyys== Keltaviirubulbulia tavataan Kambodžassa, Kiinassa, Laosissa, Malesiassa, Myanmarissa, Thaimaassa ja Vietnamissa. Sen on kuvattu olevan paikallisesti yleinen, vaikkakin harvinainen Kiinan eteläosissa. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Bulbulit
Stephen Tjephe

Stephen Tjephe (1. elokuuta 1955 – 16. joulukuuta 2020) oli myanmarilainen roomalaiskatolinen piispa. Hänet vihittiin papiksi 28. maaliskuuta 1984 ja nimitettiin Loikawin hiippakunnan vihkipiispaksi sekä Nova Barbaran titulaaripiispaksi 19. kesäkuuta 2009. Piispaksi vihkiminen seurasi 21. marraskuuta. Pääkonsekraattorina toimi Salvatore Pennacchio, jota avustivat Sotero Phamo Thein Myint ja Matthias U Shwe.Catholic-Hierarchy.org: Bishop Stephen Tjephe == Lähteet == Luokka:Myanmarilaiset katoliset piispat Luokka:Vuonna 1955 syntyneet Luokka:Vuonna 2020 kuolleet
Keltakurkkubulbuli

Keltakurkkubulbuli (Pycnonotus xantholaemus) on bulbulien heimoon kuuluva varpuslintu. ==Levinneisyys== Keltakurkkubulbulia tavataan Intian eteläosissa. Vaikka sen levinneisyysalue on suhteellisen laaja, on sen kanta pieni ja esiintymisalueet laikuttaisia. Sen kannankehitys on laskeva ja sitä uhkaa elinympäristöjen tuhoutuminen. ==Lähteet== Luokka:Bulbulit
John Box

John Box (27. tammikuuta 1920 – 7. maaliskuuta 2005) oli brittiläinen elokuvien tuotantosuunnittelija ja lavastaja. Hän sai urallaan neljä Oscar- palkintoa parhaasta lavastuksesta sekä kolme vastaavaa BAFTA-palkintoa. == Aiheesta muualla == * John Box IMDb.com * Obituary: John Box guardian.co.uk Luokka:Vuonna 1920 syntyneet Luokka:Vuonna 2005 kuolleet Luokka:Lavastajat Luokka:Oscar-palkinnon saajat
Kreikan Superliigan kausi 2012–2013

Kreikan jalkapallon Superliiga pelattiin kaudella 2012-2013 seitsemännen kerran. Kreikan mestaruuden voitti Olympiakos FC. ==Joukkueet kaudella 2012–2013== Seura Kotikaupunki AEK Ateena Aris FC Thessaloniki Asteras Tripolis Trípoli Atromitos FC Ateena Kerkyra FC Korfu Levadiakos FC Livadeiá OFI Kreeta Iraklion Olympiakos FC Piraeus Panathinaikos FC Ateena Panionios FC Ateena Panthrakikos FC Komotiní PAOK FC Thessaloniki PAS Giannina FC Ioánnina Platanias FC Chaniá Skoda Xanthi FC Xánthi Veria FC Véroia == Sarjataulukko == {{Liigaväri tietolaatikko | putoaja = Putosi B-liigaan kaudeksi 2013–2014. | cl = Selviytyi Mestarien liigan lohkovaiheeseen 2013–2014. | playoff = Selviytyi pudotuspelikierrokselle }} ==Ottelut== ===Playoff=== {{Liigaväri tietolaatikko | clkarsinta = Selviytyi Mestarien liigan kolmannelle karsintakierrokselle 2013–2014. | el = Selviytyi Eurooppa-liigan pudotuskierrokselle 2013–2014. | elkarsinta = Selviytyi Eurooppa-liigan karsintakierrokselle 2013–2014. }} ==Lähteet== Luokka:Jalkapallosarjojen kausi 2012–2013/2013 Luokka:Kreikan Superliigan kaudet
Leonhard von Blumenthal

thumb|Leonhard von Blumenthal. Leonhard von Blumenthal (30. heinäkuuta 1810 Schwedt an der Oder, Brandenburg – 22. joulukuuta 1900 Quellendorf, Anhalt)Leonhard, count von Blumethal Encyclopædia Britannica Online Academic Edition. Viitattu 24.7.2013. oli preussilainen kreivi ja sotamarsalkka, jolla oli merkittävä rooli Saksan yhdistymiseen johtaneissa sodissa. Blumenthal aloitti upseerinuransa vuonna 1827 vänrikkinä jalkaväessä ja opiskeli 1830–1833 Berliinin sota-akatemiassa. Hänet kutsuttiin 1846 Preussin pääesikunnan topografiosastolle. Hän osallistui vallankumouksellisten levottomuuksien tukahduttamiseen Berliinissä 1848 ja sai seuraavana vuonna ylennyksen kapteeniksi. Vuonna 1849 Blumenthal osallistui Schleswig-Holsteinin sotaretkeen kenraali Eduard von Boninin esikunnan jäsenenä, ja näytettyään kykynsä varsinkin Frederician taistelussa hänet nimitettiin Schleswig- Holsteinin armeijan esikuntapäälliköksi. Hän sai ylennyksen 1853 majuriksi, 1858 everstiluutnantiksi ja 1860 everstiksi, ja hänet nimitettiin 1858 prinssi Fredrik Kaarlen henkilökohtaiseksi adjutantiksi.Nordisk familjebok (1905), s. 776–777 Runeberg.org. Viitattu 17.7.2013. Vuonna 1864 Blumenthal toimi kolmannen armeijakunnan esikuntapäällikkönä, ja uuden sodan puhjetessa Tanskaa vastaan hänet nimitettiin hyökkäävän armeijan yleisesikuntapäälliköksi. Tässä sodassa hän ansioitui varsinkin Dybbølin taistelun ja Alsin saaren valtauksen yhteydessä. Sodan jälkeen hänet ylennettiin kenraalimajuriksi ja nimitettiin prikaatinkomentajaksi. Blumenthal oli esikuntapäällikkönä kruununprinssi Fredrik Vilhelmin komentamassa toisessa armeijassa vuoden 1866 sodassa Itävaltaa vastaan sekä kruununprinssin komentamassa kolmannessa armeijassa vuosien 1870–1871 sodassa Ranskaa vastaan. Useiden voittojen on sanottu olleen hänen ansiotaan. Blumethal ylennettiin 1873 jalkaväenkenraaliksi ja 1888 kenraalisotamarsalkaksi. Viimeisessä vaiheessa hän toimi joukkojen tarkastajana ja vetäytyi tehtävistään vasta vuonna 1898. Hän sai lisäksi 1883 kreivin arvon. ==Lähteet== ==Aiheesta muualla== Luokka:Saksan sotamarsalkat Luokka:Kreivit Luokka:Vuonna 1810 syntyneet Luokka:Vuonna 1900 kuolleet
Jamesoniitti

Jamesoniitti (Pb4FeSb6S14) on antimonisulfidimineraali. Sen tunnusmerkki ovat kiteet. Se on syntynyt vesiliuoksista matalassa lämpötilassa. Se on juonissa muiden antimonia sisältävien sulfidien kanssa. Jamesoniitti on nimetty mineralogi Robert Jamesonin (1774–1854) mukaan. == Lähteet == == Aiheesta muualla == * Webmineral: Jamesonite Mineral Data * Handbook of Mineralogy: Jamesonite (pdf) Luokka:Sulfidimineraalit
Peter Louis Cakü

Peter Louis Cakü (23. maaliskuuta 1952 – 20. helmikuuta 2020 Kengtung) oli myanmarilainen roomalaiskatolinen piispa. Hänet vihittiin papiksi Kengtungin hiippakuntaan 4. huhtikuuta 1982 ja nimitettiin sen vihkipiispaksi sekä Abiddan titulaaripiispaksi 20. toukokuuta 1997. Piispaksi vihkiminen seurasi 8. joulukuuta. Pääkonsekraattorina toimi Luigi Bressan, jota avustivat Alphonse U Than Aung ja Abraham Than. Cakü sai 2. lokakuuta 2001 nimityksen Kengtungin piispaksi. == Lähteet == Luokka:Myanmarilaiset katoliset piispat Luokka:Vuonna 1952 syntyneet Luokka:Vuonna 2020 kuolleet
Uzbekistanin som

Uzbekistanin som (UZS) on Uzbekistanin rahayksikkö. Uzbekistan käytti valuuttanaan Venäjän ruplaa muiden Neuvostoliittoon kuuluneiden alueiden mukaisesti siihen saakka, kunnes itsenäistyi. Nykyinen rahayksikkö som on ollut käytössä vuodesta 1993 lähtien. Valuuttaa kuitenkin uudistettiin heti seuraavana vuonna, joten uuden ulkoasun saaneet rahat ovat olleet käytössä vuodesta 1994 saakka. Uzbekistanin som jakaantuu 100 tiyiniin. Luokka:Aasian rahayksiköt Luokka:Uzbekistan
Alphonse U Than Aung

Alphonse U Than Aung (1. elokuuta 1933 – 2. marraskuuta 2004) oli myanmarilainen roomalaiskatolinen arkkipiispa. Hänet vihittiin papiksi Mandalayn arkkihiippakuntaan 18. tammikuuta 1959 ja nimitettiin sen vihkipiispaksi sekä Horrean titulaaripiispaksi 28. huhtikuuta 1975. Piispaksi vihkiminen seurasi 19. lokakuuta. Pääkonsekraattorina toimi Edward Idris Cassidy, jota avustivat Aloysius Moses U Ba Khim ja Gabriel Thohey Mahn- Gaby.Catholic-Hierarchy.org: Archbishop Alphonse U Than Aung U Than Aung sai 25. syyskuuta 1978 nimityksen Mandalayn arkkipiispaksi, jona hän toimi, kunnes erosi tehtävistään 3. huhtikuuta 2002. Eroamispäivänään hän sai vielä nimityksen Chusiran titulaariarkkipiispaksi. == Lähteet == Luokka:Myanmarilaiset katoliset piispat Luokka:Katoliset arkkipiispat Luokka:Vuonna 1933 syntyneet Luokka:Vuonna 2004 kuolleet
Vesiherneet

Vesiherneet (Utricularia) on vesihernekasvien heimoon kuuluva kasvisuku, johon kuuluu noin 120 lajia. Suomenkielisestä nimestään huolimatta vesiherneet eivät ole läheistä sukua herneille. == Ulkonäkö ja koko == Vesiherneillä ei ole tavallisia juuria. Liereäliuskaiset lehdet sijaitsevat varressa kaksirivisesti. Vesiherneiden lehtien koko vaihtelee lajista riippuen muutamasta millimetristä kymmeniin senttimetreihin. Kasvilla on myös rakkulamaisia pyyntielimiä, jotka ovat läpimitaltaan millimetrin luokkaa. Rakkulat sijaitsevat useimmiten maanpinnan alapuolella märässä maa-aineksessa tai vedessä. Lajeille tyypillisin kukinta-ajoin esiintyvissä kukissa on kannukset. Niiden muoto on huulimainen ja väri voi olla valkoisen, keltaisen, punaisen ja sinisen väriskaalan alueella. Kukat ovat useimmilla lajeilla pieniä, korkeintaan senttimetrin korkuisia. Suurimmat ovat kuitenkin lähes kymmenen sentin mittaisia läpimitaltaan. == Levinneisyys == Vesihernelajeja tavataan lähes kaikkialla maailmassa. Vain napa-alueilla niitä ei esiinny. Erityisen paljon niitä esiintyy trooppisilla alueilla. == Elinympäristö == Lukuisat Latinalaisen Amerikan vesihernelajit ovat päällyskasveja. Pohjoisen pallonpuoliskon lauhkealla vyöhykkeellä esiintyy useita vesihernelajeja, jotka voivat elää sekä vedessä että kuivalla maalla. Vesiherneet tarvitsevat märän, tai vähintäänkin osan vuodesta kostean ympäristön. == Lajeja == * Utricularia alpina * Utricularia australis – lännenvesiherne * Utricularia biseriata – nauhavesiherne * Utricularia bremii – sveitsinvesiherne * Utricularia gibba – kääpiövesiherne * Utricularia graminifolia * Utricularia intermedia – rimpivesiherne * Utricularia minor – pikkuvesiherne * Utricularia ochroleuca – kalvasvesiherne * Utricularia stygia – piilovesiherne * Utricularia subulata * Utricularia vulgaris – isovesiherne == Lähteet == == Aiheesta muualla == * Finto: Kassu – Kasvien suomenkieliset nimet: Utricularia * Suomen Lajitietokeskus: Vesiherneet – Utricularia * Funet: Vesiherneet (Utricularia) * ITIS: Utricularia * United States Department of Agriculture (USDA): Utricularia * Flora of China: Utricularia *
Tadžikistanin somoni

Tadžikistanin somoni (TJS) on Tadžikistanin rahayksikkö, joka on ollut käytössä vuodesta 2000 lähtien. Tuolloin se korvasi aiemmin käytössä olleen Tadžikistanin ruplan suhteella 1 somoni = 1000 ruplaa. Ensimmäisessä vaiheessa maassa laskettiin liikkeelle setelit ja kolikkojen lyöminen aloitettiin vuotta myöhemmin, vuonna 2001. Tadžikistanin somoni jakaantuu 100 diramiin. Luokka:Aasian rahayksiköt Luokka:Tadžikistan
Mongolian tugrik

Mongolian tugrik tai tugrug, myös: tögrög (MNT) on Mongolian rahayksikkö, joka on ollut käytössä vuodesta 1925 lähtien. Valuuttana se korvasi Mongolian dollarin ja muut maassa käytössä olleet pienemmät valuutat ja tuli ainoaksi käytössä olevaksi valuutaksi vuonna 1928. Tullessaan yleiseen käyttöön se laskettiin liikkeelle samalla suhteella silloisen Venäjän ruplan kanssa. Mongolian kielellä rahayksikön nimi on tögrög, kyrillisin kirjaimin төгрөг. Tugrik jakautuu sataan möngöön.WSOY Iso tietosanakirja 6, s. 243, WSOY 1997 ISBN 951-0-20163-4 == Lähteet == Luokka:Aasian rahayksiköt Luokka:Mongolian talous
Justin Saw Min Thide

Justin Saw Min Thide (s. 26. maaliskuuta 1951) on myanmarilainen roomalaiskatolinen piispa. Gabriel Thohey Mahn-Gaby vihki hänet Rangoonin/Yangonin arkkihiippakuntaan diakoniksi 3. joulukuuta 1983 ja papiksi 19. maaliskuuta 1984. Saw Min Thide sai 16. heinäkuuta 2007 nimityksen Yangonin vihkipiispaksi sekä Lemfoctan titulaaripiispaksi, ja hänet konsekroi 2. joulukuuta Salvatore Pennacchio, jota avustivat Charles Maung Bo ja Paul Zingtung Grawng.Catholic-Hierarchy.org: Bishop Justin Saw Min Thide Saw Min Thide nimitettiin 24. tammikuuta 2009 Hpa-anin piispaksi. == Lähteet == Luokka:Myanmarilaiset katoliset piispat Luokka:Vuonna 1951 syntyneet Luokka:Elävät henkilöt
Oskar Potiorek

Oskar Potiorek (20. marraskuuta 1853 Bleiberg, Kärnten – 17. joulukuuta 1933 Klagenfurt) oli itävaltalainen kenraali, joka toimi vuosina 1911–1914 Bosnia- Hertsegovinan sotilaskuvernöörinä ja johti ensimmäisen maailmansodan alussa epäonnistunutta hyökkäystä Serbiaa vastaan. Potiorek isännöi 28. kesäkuuta 1914 Itävalta-Unkarin arkkiherttua Frans Ferdinandin salamurhaan päättynyttä vierailua Sarajevossa. Potiorek aloitti sotilasuransa luutnanttina vuonna 1871 ja palveli vuodesta 1877 pääesikunnassa. Hänet ylennettiin 1892 everstiksi, 1898 kenraalimajuriksi ja 1908 feldzeugmeisteriksi sekä nimitettiin 1902 yleisesikunnan päällikön sijaiseksi, 1907 kolmannen armeijakunnan komentajaksi, 1910 joukkojen ylitarkastajaksi Sarajevoon sekä 1911 Bosnia- Hertsegovinan hallinnon johtajaksi.Nordisk familjebok (1915), s. 75 Runeberg.org. Viitattu 24.7.2013.Nordisk familjebok, täydennysosa (1925), s. 1139 Runeberg.org. Viitattu 24.7.2013. Potiorek muistettanee parhaiten epäonnistuneesta tehtävästään taata arkkiherttua Frans Ferdinandin turvallisuus tämän vieraillessa Sarajevossa kesäkuussa 1914. Salainen Musta käsi -järjestö oli lähettänyt kaupunkiin seitsemän jäsentään, joiden oli määrä murhata Frans Ferdinand tämän kulkiessa kaupungin läpi. Arkkiherttuan saapuessa kaupunkiin 28. kesäkuuta Potiorek haki hänet rautatieasemalta ja matkusti samassa autossa. Ensimmäisen epäonnistuneen attentaatin jälkeen – Nedeljko Čabrinovićin heitettyä autoa käsikranaatilla – Potiorek määräsi ajoreittiä muutettavaksi arkkiherttuan matkustaessa kaupungintalolta sairaalaan, mutta käsky ei välittynyt autonkuljettajalle. Auton ollessa kääntymässä Frans Joosefin kadulle paikalla ollut Gavrilo Princip onnistui hyödyntämään tilaisuuden ja ampui kuolettavasti Frans Ferdinandia ja tämän vaimoa herttuatar Sophieta.Oskar Potiorek Firstworldwar.com. Viitattu 24.7.2013. Princip sanoi myöhemmin oikeudenkäynnissään, että Sophien kuolema oli ollut vahinko, ja että hänen tavoitteenaan oli ollut ampua Sophien sijaan Potiorek. Maailmansodan sytyttyä pian arkkiherttuan murhan jälkeen Potiorek määrättiin johtamaan hyökkäystä Serbiaan ja hän sai komentoonsa viidennen ja kuudennen armeijan. Hyökkäys epäonnistui ja Serbia voitti Jadarin, Drinan ja Kolubaran taistelut pakottaen Itävalta-Unkarin joukot vetäytymään alueeltaan. Potiorek korvattiin 22. joulukuussa 1914 komentajana arkkiherttua Eugenilla ja siirrettiin eläkkeelle. ==Lähteet== Luokka:Itävaltalaiset kenraalit Luokka:Vuonna 1853 syntyneet Luokka:Vuonna 1933 kuolleet
Löllingiitti

Löllingiitti (aiemmin leukopyriitti, kemiallinen kaava FeAs2) on hopeanvalkoinen, vesiliuoksista kiteytynyt arseenimineraali. Sitä tavataan yleensä pieniä määriä. Se on saanut nimensä Itävallassa sijaitsevan Löllingin kaupungin mukaan. Tuoreiden pintojen metallikiilto on vastakohta mineraalin himmeänharmaalle rapautumalle. Se muistuttaa arseenikiisua. Suomessa löllingiittiä on tavattu Kuortaneella ja Eräjärvellä. == Lähteet == == Aiheesta muualla == * Webmineral: Lollingite Mineral Data * Mindat: Löllingite * Handbook of Mineralogy: Löllingite (pdf) Luokka:Sulfidimineraalit Luokka:Rautamineraalit
Filippiinien peso

Filippiinien peso (koodi PHP, tunnus ₱) on Filippiinien rahayksikkö, joka on ollut käytössä vuodesta 1949 lähtien. Tuota ennen maassa oli käytetty useita eri siirtomaaisäntien mukanaan tuomia rahoja, mutta itsenäistymisen jälkeen peso otettiin maan viralliseksi valuutaksi. Filippiinien peso jakaantuu 100 sentimoon. Luokka:Aasian rahayksiköt Luokka:Filippiinien talous
Gerard Louis Frey

Gerard Louis Frey (10. toukokuuta 1914 New Orleans, Louisiana – 16. elokuuta 2007) oli yhdysvaltalainen roomalaiskatolinen piispa. Hänet vihittiin papiksi New Orleansin arkkihiippakuntaan 2. huhtikuuta 1938 ja nimitettiin Savannahin hiippakunnan johtoon 31. toukokuuta 1967. Piispaksi vihkiminen seurasi 8. elokuuta. Pääkonsekraattorina toimi Philip Matthew Hannan, jota avustivat Charles Pasquale Greco ja Robert Emmet Tracy.Catholic-Hierarchy.org: Bishop Gerard Louis Frey Frey sai 7. marraskuuta 1972 nimityksen Lafayetten piispaksi, jonka virkaan hänet asetettiin 7. tammikuuta 1973. Hän jäi eläkkeelle 13. toukokuuta 1989. == Lähteet == Luokka:Yhdysvaltalaiset katoliset piispat Luokka:Vuonna 1914 syntyneet Luokka:Vuonna 2007 kuolleet
Kambodžan riel

Kambodžan riel (KHR) on Kambodžan rahayksikkö. Kambodžan rahayksikkönä on ollut riel kahteen otteeseen. Ensimmäisen kerran vuosina 1953–1975 ja nykyisessä muodossaan vuodesta 1980 lähtien. Kambodžan riel jakaantuu 100 seniin. Luokka:Aasian rahayksiköt Luokka:Kambodžan talous
Charles Pasquale Greco

Charles Pasquale Greco (29. lokakuuta 1894 Rodney – 20. tammikuuta 1987) oli yhdysvaltalainen roomalaiskatolinen piispa. Hänet vihittiin papiksi 25. heinäkuuta 1918 ja nimitettiin Alexandrian hiippakunnan johtoon 15. tammikuuta 1946. Piispaksi vihkiminen seurasi 25. helmikuuta. Pääkonsekraattorina toimi Joseph Francis Rummel, jota avustivat Richard Oliver Gerow ja Thomas Joseph Toolen.Catholic-Hierarchy.org: Bishop Charles Pasquale Greco Greco osallistui Vatikaanin toiseen kirkolliskokoukseen. Hän jäi eläkkeelle 10. toukokuuta 1973. == Lähteet == Luokka:Yhdysvaltalaiset katoliset piispat Luokka:Vuonna 1894 syntyneet Luokka:Vuonna 1987 kuolleet
Sri Lankan rupia

Sri Lankan rupia (LKR) on Sri Lankan rahayksikkö. Sri Lankassa käytettiin aiemmin niin Englannin puntaa kuin Intian rupiaa, mutta nykyinen rahayksikkö Sri Lankan rupia on ollut käytössä jo vuodesta 1871 lähtien. Sri Lankan rupia jakaantuu 100 centiin. Luokka:Aasian rahayksiköt Luokka:Sri Lankan talous
Glen Provost

Glen John Provost (s. 9. elokuuta 1949 Lafayette) on yhdysvaltalainen roomalaiskatolinen piispa. Hänet vihki papiksi Lafayetten hiippakuntaan paavi Paavali VI 29. kesäkuuta 1975. Hänet nimitettiin Lake Charlesin hiippakunnan johtoon 6. maaliskuuta 2007, ja piispaksi vihkiminen seurasi 23. huhtikuuta. Pääkonsekraattorina toimi Alfred Clifton Hughes, jota avustivat Jude Speyrer ja Charles Michael Jarrell.Catholic-Hierarchy.org: Bishop Glen John Provost == Lähteet == Luokka:Yhdysvaltalaiset katoliset piispat Luokka:Vuonna 1949 syntyneet Luokka:Elävät henkilöt
Bangladeshin taka

Bangladeshin taka (BDT) on Bangladeshin rahayksikkö. Se luotiin maan viralliseksi valuutaksi vuonna 1971, kun Bangladesh itsenäistyi Pakistanista. Viralliseen käyttöön se tuli kuitenkin vasta vuotta myöhemmin eli vuonna 1972. Bangladeshin taka jakaantuu 100 poishaan. == Aiheesta muualla == * Bangladeshin taka - historialliset setelit Luokka:Aasian rahayksiköt Luokka:Bangladesh
Dredd

Dredd on vuonna 2012 ensi-iltansa saanut scifi-toimintaelokuva. Dredd kuvattiin kolmiulotteisena. Se perustuu brittiläisen 2000 AD -lehden sarjakuvaan Judge Dredd, jonka loivat John Wagner ja Carlos Ezquerra. Elokuvan on ohjannut Pete Travis, ja nimisankaria Judge Dreddiä näyttelee Karl Urban. Siinä näyttelevät myös Olivia Thirlby ja Lena Headey. Sen on käsikirjoittanut Alex Garland, joka myös tuotti sen yhdessä Andrew MacDonaldin ja Allon Reichin kanssa. Dredd sai hyvän vastaanoton kriitikoilta, jotka kehuivat elokuvan visuaalista ilmettä, näyttelijöitä ja toimintakohtauksia. Siitä huolimatta sen lipputulot jäivät 41 miljoonaan dollariin, joka ei riittänyt kattamaan sen 45 miljoonan dollarin budjettia.Dredd - the Numbers Suomessa Dreddiä ei esitetty laajasti. Se esitettiin Night Visions -tapahtumassa, ja teattereissa ensi-ilta oli 2. marraskuuta. Sitä kuitenkin esitettiin vain suurimmissa kaupungeissa ja ilman suomenkielistä tekstitystä. Ensimmäisen ja alun perin ainoan esitysviikonloppunsa aikana elokuva esitettiin kymmenen kertaa, ja katsojia oli 1 145. Yleisön toivomuksesta elokuvaa esitettiin kuitenkin muutamia ylimääräisiä kertoja. == Näyttelijät == == Lähteet == == Aiheesta muualla == * * * Luokka:Vuoden 2012 brittiläiset elokuvat Luokka:Vuoden 2012 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset toimintaelokuvat Luokka:Intialaiset toimintaelokuvat Luokka:Brittiläiset toimintaelokuvat Luokka:Eteläafrikkalaiset elokuvat Luokka:Dystopiaelokuvat Luokka:3D-elokuvat
Maurice Schexnayder

Maurice Schexnayder (13. elokuuta 1895 Wallace, Louisiana – 23. tammikuuta 1981) oli yhdysvaltalainen roomalaiskatolinen piispa. Hänet vihittiin papiksi 11. huhtikuuta 1925 ja nimitettiin louisianalaisen Lafayetten hiippakunnan vihkipiispaksi sekä Tuscamian titulaaripiispaksi 11. joulukuuta 1950. Piispaksi vihkiminen seurasi 22. helmikuuta 1951. Pääkonsekraattorina toimi Amleto Giovanni Cicognani, jota avustivat Jules Benjamin Jeanmard ja Louis Abel Caillouet.Catholic-Hierarchy.org: Bishop Maurice Schexnayder Schexnayder sai 13. maaliskuuta 1956 nimityksen Lafayetten piispaksi, jona hän toimi, kunnes jäi eläkkeelle 7. marraskuuta 1972. Hän osallistui Vatikaanin toiseen kirkolliskokoukseen. == Lähteet == Luokka:Yhdysvaltalaiset katoliset piispat Luokka:Vuonna 1895 syntyneet Luokka:Vuonna 1981 kuolleet
Nadine Keßler

Nadine Keßler (s. 4. huhtikuuta 1988 Landstuhl) on saksalainen jalkapalloilija, pelipaikaltaan keskikenttäpelaaja. Hän on pelannut Saksan naisten maajoukkueessa 29 maaottelua, joissa hän on tehnyt kymmenen maalia. Hänet valittiin maailman vuoden 2014 naispelaajaksi Fifan kultainen pallo -äänestyksessä. Keßler esiintyi ensimmäisen kerran Saksan naisten maajoukkueessa helmikuussa 2010. Hän pelasi alle 20-vuotiaiden MM-kisoissa 2006 ja 2008 ja saavutti jälkimmäisellä kerralla MM-pronssia. Hän pelasi ensimmäisen kerran naisten arvokisoissa vuoden 2013 EM-kisoissa, jossa Saksa voitti mestaruuden Seuratasolla Keßler edustaa VfL Wolfsburgia. Hänen aiempia seurojaan ovat SC Weselberg, SV Hermersberg, SV Herschberg, 1. FC Saarbrücken ja 1. FFC Turbine Potsdam. == Lähteet == * * * Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
William Leo Higi

William Leo Higi (29. elokuuta 1933 Anderson – 3. tammikuuta 2025Catholic- Hierarchy.org: Bishop William Leo Higi) oli yhdysvaltalainen roomalaiskatolinen piispa. Hänet vihittiin papiksi Lafayette in Indianan hiippakuntaan 30. toukokuuta 1959 ja nimitettiin sen johtoon 7. huhtikuuta 1984. Piispaksi vihkiminen seurasi 6. kesäkuuta. Pääkonsekraattorina toimi Edward Thomas O'Meara, jota avustivat Raymond Joseph Gallagher ja Joseph Robert Crowley. Higi jäi eläkkeelle 12. toukokuuta 2010. == Lähteet == Luokka:Yhdysvaltalaiset katoliset piispat Luokka:Vuonna 1933 syntyneet Luokka:Vuonna 2025 kuolleet
Jennifer Cramer

Jennifer Cramer (s. 24. helmikuuta 1993 Frankenberg an der Eder) on saksalainen jalkapalloilija, pelipaikaltaan puolustaja. Hän on pelannut Saksan naisten maajoukkueessa 23 maaottelua vuosina 2013–2015. Cramer esiintyi ensimmäisen kerran Saksan naisten maajoukkueessa maaliskuussa 2013. Hän voitti alle 19-vuotiaiden Euroopan-mestaruuden 2011. Hän pelasi alle 17-vuotiaiden MM-kisoissa 2010 ja alle 20-vuotiaiden MM-kisoissa 2012 ja saavutti jälkimmäisessä MM-hopeaa. Hän pelasi ensimmäisen kerran naisten arvokisoissa vuoden 2013 EM-kisoissa, jossa Saksa voitti mestaruuden. MM-kisoissa 2015 hän pelasi kaksi ottelua. Seuratasolla Cramer edustaa 1. FFC Turbine Potsdamia. == Lähteet == * * * Luokka:Saksalaiset jalkapalloilijat Luokka:Vuonna 1993 syntyneet Luokka:Elävät henkilöt
Melanie Leupolz

Melanie Leupolz (s. 14. huhtikuuta 1994 Wangen im Allgäu) on saksalainen jalkapalloilija, pelipaikaltaan keskikenttäpelaaja. Hän on pelannut Saksan naisten maajoukkueessa kesäkuun 2022 loppuun mennessä 75 maaottelua, joissa hän on tehnyt 13 maalia, niistä ensimmäisen MM-karsintaottelussa Venäjää vastaan syyskuussa 2013Saksan jalkapalloliitto. Leupolz esiintyi ensimmäisen kerran Saksan naisten maajoukkueessa kesäkuussa 2013. Hän pelasi alle 17-vuotiaiden MM-kisoissa 2010 ja alle 20-vuotiaiden MM-kisoissa 2012 ja saavutti jälkimmäisessä MM-hopeaa. Hän pelasi ensimmäisen kerran naisten arvokisoissa vuoden 2013 EM-kisoissa, jossa Saksa voitti mestaruuden. Vuoden 2015 MM-kisoissa Leupolz pelasi kuudessa Saksan seitsemästä ottelusta. Rio de Janeiron olympialaisten jalkapalloturnauksessa vuonna 2016 Leupolz oli Saksan kultamitalin voittaneessa joukkueessa yksi avainpelaajista. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle yhdessä ottelussa sekä teki yhden maalin. Seuratasolla Leupolz edustaa englantilaisseura Chelseaa. Kotimaassaan hän edusti SC Freiburgia ja kausina 2014–2020 Bayern Müncheniä. == Lähteet == * * * === Viitteet === == Aiheesta muualla == Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1994 syntyneet Luokka:Elävät henkilöt
Sara Däbritz

Sara Däbritz (s. 15. helmikuuta 1995 Amberg) on saksalainen jalkapalloilija, pelipaikaltaan keskikenttäpelaaja. Hän on pelannut Saksan naisten maajoukkueessa syyskuun 2022 puoliväliin mennessä 93 maaottelua ja tehnyt niissä 17 maalia. Hän voitti EM-kultaa 2013. Vuoden 2015 MM-kilpailujen alkulohko-otteluissa hän teki maajoukkueuransa ensimmäiset maalit. Hän voitti olympiakultaa Rio de Janeiron olympialaisissa 2016. MM-kilpailuissa 2019 hän pelasi Saksan kaikki viisi ottelua alusta loppuun ja teki kolme maalia. Hän pelasi EM-kilpailuissa 2022 Saksan kaikki kuusi ottelua ja saavutti hopeaa Englannille loppuottelussa kärsityn jatkoaikatappion jälkeen. Vuonna 2012 Däbritz pelasi alle 17-vuotiaiden MM-kisoissa, joissa Saksa sijoittui neljänneksi. Däbritz on kotimaansa sarjoissa edustanut SC Freiburgia tammikuusta 2012 kesään 2015 ja Bayern Müncheniä kausina 2015–2019. Vuodesta 2019 Däbritz on pelannut Ranskassa. Kausina 2019–2022 hän edusti Paris Saint- Germainia ja kesällä 2022 hän siirtyi Lyoniin. == Lähteet == * * * === Viitteet === == Aiheesta muualla == Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1995 syntyneet Luokka:Elävät henkilöt
Spotlight

Spotlight on yhdysvaltalaisen laulaja-lauluntekijän Madonnan kappale vuonna 1987 julkaistulta You Can Dance -remixalbumilta. Kappaleen julkaisivat Sire Records ja Warner-Pioneer Japan singlenä 25. huhtikuuta 1988. Alun perin True Blue -albumin hylättynä äänityksenä kappaleen sanoittivat Madonna, Stephen Bray ja Curtis Hudson. Sitä inspiroi Sly and the Family Stone -yhtyeen vuonna 1970 julkaistu "Everybody Is a Star" -kappale. Kappaleen remiksasi Shep Pettibone. "Spotlight" sisältää instrumentteja, kuten rummut, bassosyntikoita ja taputusta, johon on liitetty vokaalisia kaikuja, pianosegmenttejä ja viululla soitettuja välisoittoja. Kappaleen sanoitus kertoo siitä, miten yksi voi olla kuuluisa siitä, että laulaa kuuluisuudestaan. Kappale sai ristiriitaisen vastaanoton kriitikoilta. Julkaisunsa jälkeen se sijoittui Japanin viikoittaisella Oricon-listalla sijalle 68 sekä korkeimmillaan kolmannelle sijalle Japanin kansainvälisten kappaleiden listalla. Vaikka kappaletta ei julkaistu Yhdysvalloissa, se löysi tiensä Billboardin Airplay- listalle vuoden 1988 aikana. Kappaletta käytettiin Mitsubishin videonauhurimainoksessa, jossa myös Madonna itse näyttäytyy. == Kappaleet == Japanese 7″ single, 3″ Mini CD single * 1. "Spotlight" (Single Edit) – 4:32 * 2. "Where's The Party" (Remix Single Edit) – 4:13 US 12″ Vinyl Promo * 1. "Where's The Party" (Extended Remix) – 7:11 * 2. "Where's The Party" (Dub) – 6:22 * 3. "Spotlight" (Extended Remix) – 6:34 * 4. "Spotlight" (Dub) – 4:49 ==Listasijoitukset== Listat (1988) Sija Japani (Japan Oricon Weekly Singles Chart) 68 Japani (Japan Oricon International Singles Chart) 3 Yhdysvallat (Billboard Hot 100 Airplay) 32 Yhdysvallat (Hot Crossover Singles) 15 ==Lähteet== Luokka:Madonnan kappaleet Luokka:Vuoden 1988 kappaleet
Helteinen helmikuu

Helteinen helmikuu (30 grader i februari) on ruotsalainen television draamasarja, jossa seurataan useiden ruotsalaisten yrityksiä asettua Thaimaahan uuden ja paremman elämän toivossa. Sarjan ensi-ilta Ruotsin SVT:ssä oli 6. helmikuuta 2012. Suomessa sitä on esitetty Yle Fem -kanavalla. Valtaosin Thaimaassa kuvatun 10 x 55 -minuuttisen sarjan tuotti Fundament Film yhdessä SVT:n kanssa, tuottajina Håkan Hammarén ja Lars Pettersson. Käsikirjoittajana toimi Anders Weidemann. Sarja valittiin vuoden 2012 tv- draamaksi ruotsalaisessa Kristallen-kilpailussa. == Juoni == Työteliäs kahden lapsen äiti Kajsa (Maria Lundqvist) toipuu aivoinfarktista ja päättää muuttaa Thaimaahan rauhan ja elämänilon toivossa. Hän jättää työnsä ja asuntonsa Ruotsissa ja ostaa rantabungaloweista koostuvan lomakylän Thaimaasta. Majlis (Lotta Tejle) haluaa jäädä nauttimaan eläkepäivistä Thaimaassa, mutta hänen pyörätuoliin sidottu miehensä Bengt (Kjell Bergqvist) ei viihdy vaan haluaa takaisin Ruotsiin. Glenn (Kjell Wilhelmsen) on 45-vuotias, yksinäinen ja neitsyt. Hän unelmoi perhe-elämästä ja lapsista, mutta se ei ruotsalaisnaisten kanssa ole onnistunut. Niinpä hän päättää lähteä etsimään vaimoa Thaimaasta. == Rooleissa == ==Aiheesta muualla== *Näin tehtiin Helteinen helmikuu, Yle Areena *Sarjan viralliset sivut SVT.se -sivustolla Luokka:Ruotsalaiset televisiosarjat Luokka:SVT:n televisio-ohjelmat
Antoine Kambanda

Antoine Kambanda (s. 10. marraskuuta 1958) on ruandalainen roomalaiskatolinen piispa. Hänet vihki papiksi Kigalin arkkihiippakuntaan paavi Johannes Paavali II 8. syyskuuta 1990. Hänet nimitettiin Kibungon hiippakunnan johtoon 7. toukokuuta 2013, ja piispaksi vihkiminen seurasi 20. heinäkuuta. Pääkonsekraattorina toimi Thaddée Ntihinyurwa, jota avustivat Smaragde Mbonyintege ja Philippe Rukamba.Catholic-Hierarchy.org: Bishop Antoine Kambanda == Lähteet == Luokka:Ruandalaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
William Crean

William Crean (s. 16. joulukuuta 1951 Tralee) on irlantilainen roomalaiskatolinen piispa. Hänet vihki papiksi Kerryn hiippakuntaan Eamon Casey 20. kesäkuuta 1976. Hänet nimitettiin Cloynen hiippakunnan johtoon 24. marraskuuta 2012, ja piispaksi vihkiminen seurasi 27. tammikuuta 2013. Pääkonsekraattorina toimi Charles John Brown, jota avustivat Dermot Clifford ja William Murphy.Catholic-Hierarchy.org: Bishop William Crean == Lähteet == Luokka:Irlantilaiset papit Luokka:Katoliset piispat Luokka:Vuonna 1951 syntyneet Luokka:Elävät henkilöt
USS Franklin D. Roosevelt

USS Franklin D. Roosevelt (runkonumerot CV-42, CVB-42 ja CVA-42) oli Yhdysvaltain laivaston vuonna 1945 valmistunut Midway-luokan lentotukialus, joka nimettiin vuonna 1945 kuolleen pitkäaikaisen Yhdysvaltain presidentin mukaan. Aluksen miehistö antoi sille lempinimet: "Swanky Franky", "Foo-De- Roo", sekä "Rosie". Alus oli suuren osan urastaan Yhdysvaltain 6. laivastossa Välimerellä. Se romutettiin pian vuonna 1977 tapahtuneen palveluksesta poistamisen jälkeen. == Valmistus == Alus tilattiin nimellä Coral Sea New Yorkin laivastontelakalta, missä köli laskettiin 1. joulukuuta 1943. Alus laskettiin vesille 29. huhtikuuta 1945 kumminaan Tyynenmeren laivaston apulaiskomentajan John H. Towersin puoliso. Yhdysvaltain presidentin kuoltua alus nimettiin 8. toukokuuta uudelleen USS Franklin D. RooseveltiksiDANFS - Coral Sea . Alus otettiin palvelukseen 27. lokakuuta ensimmäisenä päällikkönään A. Soucek.Chesneau, Roger s. 255US Carriers == Palvelus == Alus kolaroi 12. tammikuuta 1977 Messinansalmessa Liberian lipun alla purjehtineen rahtialuksen Oceanuksen kanssa. Kumpikin alus pääsi satamaan omin voimin. Alus poistettiin palveluksesta 30. syyskuuta ja poistettiin alusluettelosta seuraavana päivänä. Alus myytiin 1. huhtikuuta 1978 romutettavaksi. ==Lähteet== * *navsource.org === Viitteet === ==Aiheesta muualla== *ussfranklindroosevelt.com Luokka:Midway-luokan lentotukialukset